শেহতীয়াকৈ দেশজুৰি উত্তাল হৈ থকা হিজাব বিতৰ্কত কিয় কেৱল ছোৱালীক লক্ষ্য কৰি লোৱা হৈছে?- এই প্ৰশ্ন উত্থাপন কৰিছে ২০২১ বৰ্ষৰ মিছ ইউনিভাৰ্ছ হাৰনাজ চান্ধুৱে।
সাংবাদিকৰ এক প্ৰশ্নৰ উত্তৰত মিছ ইউনিভাৰ্ছগৰাকীয়ে কয় যে ছোৱালীয়ে কি পিন্ধিব, সেয়া তেওঁলোকৰ নিজৰ ইচ্ছাৰ কথা।
মিছ ইউনিভাৰ্ছগৰাকীৰ এই মন্তব্যৰ ভিডিঅ'টো সম্প্ৰতি ভাইৰেল হৈ পৰিছে। যোৱা ১৭ মাৰ্চৰ এটা অনুষ্ঠানত তেওঁ এই মন্তব্য কৰা বুলি জানিব পৰা গৈছে।
ভিডিঅ'টোত দেখা পোৱা মতে, সমাজৰ বিভিন্ন বিষয়ত কেৱল ছোৱালীক লক্ষ্য কৰি লোৱাৰ ওপৰতো মিছ ইউনিভাৰ্ছগৰাকীয়ে ক্ষোভ প্ৰকাশ কৰিছে।
তেওঁ কয় যে ছোৱালীবিলাকক নিজৰ মতে থাকিবলৈ দিয়া উচিত। আনকি হিজাব নিষিদ্ধৰ বিষয়টোতো তেওঁক কিয় সুধা হৈছে বুলি প্ৰশ্ন কৰে।
উল্লেখযোগ্য যে কৰ্ণাটক উচ্চ ন্যায়ালয়ে ইতিমধ্যে ৰাজ্যখনৰ শিক্ষানুষ্ঠানসমূহত হিজাব নিষিদ্ধ কৰিছে।
বিষয়টো লৈ দেশৰ ৰাজনৈতিক পৰিস্থিতি উত্তপ্ত হৈ থকাৰ মাজতে মিছ ইউনিভাৰ্ছগৰাকীৰ এই মন্তব্যই ব্যাপক তাৎপৰ্য বহন কৰিছে।
পোনপটীয়াকৈ উত্তৰ নিদি কৌশলী মন্তব্যৰে তেওঁ নিজৰ প্ৰগতিশীল মনোভাৱৰ পৰিচয় দিয়া বুলি ক'ব পাৰি।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
